CELEX: 32017R1500
Language: el
Date: 2017-08-23 00:00:00
Title: Εκτελεστικός κανονισμός (ΕΕ) 2017/1500 της Επιτροπής, της 23ης Αυγούστου 2017, για τη 275η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

25.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/5
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1500 ΤΗΣ ΕΠΙΤΡΟΠΉΣ
   της 23ης Αυγούστου 2017
   για τη 275η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 18 Αυγούστου 2017 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει μία καταχώριση στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.
            
         
               (3)
            
            
               Ο παρών κανονισμός πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Αυγούστου 2017.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002 προστίθεται η ακόλουθη καταχώριση υπό τον τίτλο «Φυσικά πρόσωπα»:
      
         «Shane Dominic Crawford [γνωστός και ως: α) Asadullah· β) Abu Sa'd at-Trinidadi· γ) Asad]. Ημερομηνία γέννησης: 22.2.1986. Τόπος γέννησης: Mount Hope, Τρινιδάδ και Τομπάγκο. Υπηκοότητα: Τρινιδάδ και Τομπάγκο. Αριθ. διαβατηρίου: α) Τρινιδάδ και Τομπάγκο, αριθ. TA959547, ημερομηνία έκδοσης: 19.11.2013 (εκδόθηκε από το Τμήμα Μετανάστευσης του Τρινιδάδ και Τομπάγκο, ημερομηνία λήξης: 18.11.2018)· β) Τρινιδάδ και Τομπάγκο, αριθ. T1071839, ημερομηνία έκδοσης: 8.11.2004 (εκδόθηκε από το Τμήμα Μετανάστευσης του Τρινιδάδ και Τομπάγκο, ημερομηνία λήξης: 7.11.2014). Αριθμός εθνικής ταυτότητας: α) Δελτίο ταυτότητας Τρινιδάδ και Τομπάγκο αριθ. 19860222007, ημερομηνία έκδοσης: 16.6.2011 (ημερομηνία λήξης: 16.6.2016)· β) Πιστοποιητικό γέννησης Τρινιδάδ και Τομπάγκο αριθ. B394445, ημερομηνία έκδοσης: 23.1.2007· γ) Άδεια οδήγησης Τρινιδάδ και Τομπάγκο αριθ. 892124Β, ημερομηνία έκδοσης: 30.8.2007 (ημερομηνία λήξης: 30.8.2010). Διεύθυνση: α) Αραβική Δημοκρατία της Συρίας (τον Μάιο του 2014)· β) Reyhanli, Hatay, Τουρκία (προηγούμενη διεύθυνση από τον Νοέμβριο του 2013 έως τον Μάιο του 2014)· γ) 349 Dass Branch Trace, Dass Trace, Enterprise Chaguanas, Τρινιδάδ και Τομπάγκο (από τη γέννησή του έως τις 27.11.2013)· δ) LP# 41 Ballisier Road, Smith Field Lands, Wallerfield, επαρχία St. George East, Τρινιδάδ και Τομπάγκο (εναλλακτική διεύθυνση τον Σεπτέμβριο του 2011). Άλλες πληροφορίες: Σωματικά χαρακτηριστικά: χρώμα οφθαλμών: καστανό· χρώμα μαλλιών: σκούρο· χρώμα επιδερμίδας: ανοιχτό καστανό· σωματότυπος: μέτριος· ύψος: 174 cm· βάρος: 64 kg· μιλάει αγγλικά, αραβικά. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 18.8.2017.»